ඔවුන් අතුරින් විසිඑක්දහස් හාරසිය දොළහක් කෑගල්ල දිස්ත්‍රික්කයේ පදිංචි වූවෝ වෙති.කෑගල්ල දිස්ත්‍රික්කයේ ප්‍රාදේශීය ලේකම් කොට්ඨාස මට්ටමින් ක්‍රියාත්මක වැඩිහිටි සංවිධාන හරහා මෙම සහන ණය යෝජනා ක්‍රමය විශ්‍රාමික රාජ්‍ය සේවකයන් වෙත ගෙන යාමේ අරමුණින් මෙම නියෝජිත හමුව සබරගමු මහ ඇමැති මහීපාල හේරත් මහතා විසින් කැඳවා තිබුණි.වයස අවු. 70 දක්වා විශ්‍රාමික රාජ්‍ය සේවකයන්ට රුපියල් මිලියනයක් දක්වා උපහාර නමින් නම් කර ඇති මෙම ණය යෝජනා ක්‍රමයෙන් ණය ලබාගත හැකි අතර ඇපකරුවන් අනවශ්‍ය වීම එහි විශේෂත්වයකි.අවම පොලියක් යටතේ බැංකුවක් විශ්‍රාමිකයන්ට ලබාදෙන ඉහළම ණය මුදල මෙම ණය යෝජනා ක්‍රමය යටතේ විශ්‍රාමික රාජ්‍ය සේවකයන්ට ලැබෙන අතර වයස අවුරුදු 70 ඉක්ම වූ විශ්‍රාමික රාජ්‍ය සේවකයන්ට පමණක් පවුලේ සාමාජිකයන්ගේ සුරැකුම් අවශ්‍ය වේ.විශ්‍රාමික රාජ්‍ය සේවකයන්ගේ ආර්ථික ශක්තිය නංවාලමින් ඔවුන්ගේ ආර්ථික සඵලත්වය සේම ඒ හරහා රටේ සංවර්ධනයට රාජ්‍ය විශ්‍රාමිකයන්ගේ දායකත්වය ලබාගැනීම මෙම ණය යෝජනා ක්‍රමයේ අරමුණ බව මෙහිදී සණස නිර්මාතෘ බී. ඒ. කිරිවන්දෙණිය මහතා කීය.මෙම වසරේ මෙම උපහාර ණය යෝජනා ක්‍රමය සඳහා රුපියල් කෝටි පන්සියයක මුදලක් සණස බැංකුව වෙන් කර ඇතැයි ද එකී බැංකුවේ කළමනාකාර සරත් ගුණතිලක මහතා කීය.කෘෂිකාර්මික පශු සම්පත් ගෘහ කර්මාන්ත සඳහා මෙන්ම දූ දරුවන්ගේ උසස් අධ්‍යාපන කටයුතු සඳහා ද රුපියල් දස ලක්ෂයක් දක්වා වූ මෙම උපහාර ණය මුදල ලබාගත හැකි අතර ණය ආපසු ගෙවීමට වසර 7ක කාලයක් දෙනු ලැබේ.